Ayoz Bobo. Ayoz Bobo (rus. "Дед Мороз") slavyan va keyinchalik Sobiq Ittifoq mamlakatlaridagi Yangi Yil personajidir. Katolik mamlakatlardagi Santa Claus'dan farq qilib, bolalarga sovgʻani toʻgʻridan-toʻgʻri topshiradi (bunda, odatda, biror sheʼr oʻqib berilishini talab qiladi) va nevarasi Qorqiz hamkorligida sayr qiladi. Koʻpincha Qorbobo deb yanglish ataladi. Tarixi. Qadimgi slavyan mifologiyalarida Ayoz Bobo obrazi salbiy koʻrsatilgan. Uning ijobiy qahramonga aylanishida 1930-lardagi sovet kinematografi sabab boʻlgani aytiladi. Shundan beri, Ayoz Bobo Yangi Yil bayramlarini oʻtkazishda asosiy obraz boʻlib kelmoqda.